টেকনাফে মেছো বাঘের শাবক উদ্ধার
টেকনাফ পৌরসভার বাসস্টেশন এলাকা থেকে একটি মেছো বাঘের শাবক উদ্ধার করেছে বন বিভাগের কর্মীরা।
টেকনাফ সদরের বিট কর্মকর্তা আবুল কালাম জানান, আজ বুধবার সকাল সাড়ে ৯টার দিকে বাসস্টেশন এলাকার আব্দুস শুক্কুরের পানের দোকানের নিচে লুকিয়ে থাকা অবস্থায় শাবকটি দেখতে পান স্থানীয়রা।
বনকর্মীদের অনুমান, শাবকটির বয়স এক থেকে দেড় বছর হতে পারে।
স্থানীয়দের কাছ থেকে খবর পেয়ে বন বিভাগের কর্মীরা ঘটনাস্থলে গিয়ে শাবকটি উদ্ধার করে রেঞ্জ কর্মকর্তার কার্যালয়ে নিয়ে আসেন।
এরপর আজ দুপুর ২টার দিকে এটি টেকনাফ বন বিভাগের নার্সারি পার্ক এলাকায় অবমুক্ত করা হয়।
বনকর্মীদের ধারণা, অবাধে বনজঙ্গল উজাড় হওয়ায় খাদ্য সংকটে পড়ে মেছো বাঘের শাবকটি লোকালয়ে ঢুকে পড়তে পারে।

টেকনাফ পৌরসভার বাসস্টেশন এলাকা থেকে একটি মেছো বাঘের শাবক উদ্ধার করেছে বন বিভাগের কর্মীরা।